**Jonathan Audy-Marchessault** (s. 27. joulukuuta 1990 Cap-Rouge, Quebec, Kanada) on kanadalainen jääkiekkoilija, joka edustaa Vegas Golden Knightsin organisaatiota.

Ura
---

### Junioriura

Marchessault, joka on isänsä puolelta kanadanranskalainen, pelasi junioriuransa viimeiset neljä kautta QMJHL:ssä Quebec Rempartsissa. Hän liittyi joukkueeseen 16-vuotiaana kaudeksi 2007–2008 tultuaan varatuksi joukkueeseen 12. kierroksella CHL:n varaustilaisuudessa.

Kaudella 2009–2010 Marchessault voitti QMJHL:n parhaalle puolustavalle pelaajalle annettavan Gaétan Duchesne Trophyn. Hänet nimettiin myös joulukuussa 2010 viikon pelaajaksi sekä QMJHL:ssä että CHL:ssä.

Viimeisellä juniorikaudellaan Marchessault sijoittui QMJHL:n pistepörssissä kuudenneksi sekä oli kauden päätteeksi eniten ylivoimamaaleja tehnyt 11 maalillaan. Vuoden 2011 pudotuspeleissä Marchessault voitti pistepörssin. Hän oli liigan historian ensimmäinen pistepörssin voittanut pelaaja, jonka edustama joukkue ei päässyt finaaleihin.

Marchessault nimettiin QMJHL:n viikon parhaaksi pelaajaksi syyskuussa 2010. Hänet nimettiin myös CHL:n viikon parhaaksi pelaajaksi huhtikuussa 2011, QMJHL:n pudotuspelien aikana. Kauden päätteeksi Marchessault voitti Bud Light Cupin Quebecin vuoden parhaana pelaajana. Lisäksi hänet nimettiin QMJHL:n ensimmäiseen tähdistöjoukkueeseen.

### Ammattilaisura

Varaamattomaksi pelaajaksi NHL:n varaustilaisuudessa jäänyt Marchessault solmi 23. kesäkuuta 2011 ensimmäisen ammattilaissopimuksensa New York Rangersin AHL-farmiseura Connecticut Whalen kanssa, ECHL-joukkue Greenville Road Warriorsin valmentaja Dean Storkin suositeltua häntä. Rangersin organisaatioon siirtyivät myös Marchessaultin joukkuekaverit Ryan Bourque ja Kelsey Tessier Rempartsista. Marchessault teki debyyttinsä ammattilaistasolla kaudella 2011–2012 Whalen paidassa. Hänet valittiin pelaamaan AHL:n tähdistöottelussa.

9. lokakuuta 2011 Marchessault teki toisessa ammattilaisottelussaan voittomaalin rangaistuslaukauksesta Wilkes-Barre/Scranton Penguinsia vastaan. 22. lokakuuta 2011 hän teki ensimmäisen ammattilaismaalinsa ottelussa Springfield Falconsia vastaan. Yhteensä hän teki ensimmäisellä kaudellaan Whalessa 64 tehopistettä ollen joukkueen sisäisen pistepörssin ykkönen 40 syöttöpisteellä sekä 64 tehopisteellä. 

Marchessault alkulämmittelyssä ennen 11. huhtikuuta 2015 Boston Bruinsia vastaan pelattua ottelua.
Kauden 2011–2012 jälkeen Marchessault solmi vapaana agenttina kolmivuotisen tulokassopimuksen NHL-seura Columbus Blue Jacketsin kanssa. Hän pelasi ensimmäisellä kaudellaan Blue Jacketsissa kaksi ottelua ilman pisteitä. AHL:ssä hän pelasi 74 ottelua ja teki niissä 67 tehopistettä. Hänet valittiin toisena peräkkäisenä kautena pelaamaan AHL:n tähdistöotteluun.

Toisella kaudellaan Columbuksen organisaatiossa Marchessault tuli kaupatuksi vaihtojen takarajapäivänä yhdessä Dalton Smithin kanssa Tampa Bay Lightningiin vaihdossa Dana Tyrelliin ja Matt Taorminaan. 11. huhtikuuta 2015 Lightning kutsui Marchessaultin AHL-farmijoukkue Syracuse Crunchista NHL:n puolelle korvaamaan kauden viimeisessä runkosarjaottelussa sairastunutta Jonathan Drouinia. Ennen kutsua Marchessault pelasi Syracusessa 64 ottelua, joissa teki 41 syöttöpistettä sekä yhteensä 54 tehopistettä. Hän oli joukkueen toiseksi paras maalintekijä sekä toiseksi eniten ylivoimamaaleja tehnyt pelaaja kuudella osumallaan. 11. huhtikuuta hän teki ensimmäisen NHL-maalinsa Tampa Bayn ottaessa rangaistuslaukauskilpailussa 3–2 -voiton Boston Bruinsia vastaan. Hänet nimettiin ottelun tähdistöön.

Seuraavana päivänä Marchessault tiputettiin jälleen AHL:ään pelaamaan runkosarjan loppuun sekä pudotuspelejä. Syracusen tiputtua AHL:n pudotuspeleistä, Marchessault kutsuttiin NHL:n puolelle harjoittelemaan Lightningin kanssa. Ryan Callahanin oltua sivussa, Marchessault nostettiin pelaavaan kokoonpanoon tekemään NHL:n pudotuspelidebyyttiään. Tampa Bay voitti ottelussa Montreal Canadiensin lukemin 4–1 tiputtaen Canadiensin pudotuspeleistä. Marchessault pelasi pudotuspeleissä kaksi pisteetöntä ottelua. Runkosarjassa hän pelasi myös kaksi ottelua, joissa teki yhden maalin. AHL:n puolella hän pelasi 68 ottelua ja sijoittui liigan syöttöpörssin kuudenneksi 43 syöttöpisteellään.

28. kesäkuuta 2015 Marchessault jatkoi sopimustaan Lightningin kanssa vuodella.

Marchessault oli voittamassa Stanley Cupia Vegas Golden Knightsin kanssa kaudella 2022–2023. Marchessault myöskin palkittiin tuolloin Conn Smythe Trophylla, joka jaetaan pudotuspelien arvokkaimmalle pelaajalle.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | Quebec Remparts | QMJHL | 56 | 10 | 10 | 20 | 18 | 11 | 1 | 0 | 1 | 6 |
| 2008–2009 | Quebec Remparts | QMJHL | 62 | 18 | 35 | 53 | 75 | 14 | 2 | 4 | 6 | 10 |
| 2009–2010 | Quebec Remparts | QMJHL | 68 | 30 | 41 | 71 | 54 | 9 | 3 | 11 | 14 | 14 |
| 2010–2011 | Quebec Remparts | QMJHL | 68 | 40 | 55 | 95 | 41 | 18 | 11 | 22 | 33 | 12 |
| 2011–2012 | Connecticut Whale | AHL | 76 | 24 | 40 | 64 | 50 | 9 | 4 | 0 | 4 | 26 |
| 2012–2013 | Columbus Blue Jackets | NHL | 2 | 0 | 0 | 0 | 0 | – | – | – | – | – |
|  | Springfield Falcons | AHL | 74 | 21 | 46 | 67 | 65 | 8 | 0 | 3 | 3 | 8 |
| 2013–2014 | Springfield Falcons | AHL | 56 | 14 | 27 | 41 | 51 | – | – | – | – | – |
|  | Syracuse Crunch | AHL | 21 | 9 | 6 | 15 | 8 | – | – | – | – | – |
| 2014–2015 | Tampa Bay Lightning | NHL | 2 | 1 | 0 | 1 | 0 | 2 | 0 | 0 | 0 | 0 |
|  | Syracuse Crunch | AHL | 68 | 24 | 43 | 67 | 38 | 3 | 0 | 0 | 0 | 0 |
| 2015–2016 | Tampa Bay Lightning | NHL | 45 | 7 | 11 | 18 | 17 | 5 | 0 | 1 | 1 | 6 |
|  | Syracuse Crunch | AHL | 11 | 6 | 3 | 9 | 6 | – | – | – | – | – |
| 2016–2017 | Florida Panthers | NHL | 75 | 30 | 21 | 51 | 38 | – | – | – | – | – |
| 2017–2018 | Vegas Golden Knights | NHL | 77 | 27 | 48 | 75 | 40 | 20 | 8 | 13 | 21 | 10 |
| 2018–2019 | Vegas Golden Knights | NHL | 82 | 25 | 34 | 59 | 52 | 7 | 4 | 2 | 6 | 6 |
| 2019–2020 | Vegas Golden Knights | NHL | 66 | 22 | 25 | 47 | 28 | 20 | 3 | 7 | 10 | 16 |
| 2020–2021 | Vegas Golden Knights | NHL | 55 | 18 | 26 | 44 | 39 | 19 | 6 | 3 | 9 | 12 |
| 2021–2022 | Vegas Golden Knights | NHL | 76 | 30 | 36 | 66 | 36 | – | – | – | – | – |
| 2022–2023 | Vegas Golden Knights | NHL | 76 | 28 | 29 | 57 | 21 | 22 | 13 | 12 | 25 | 14 |
| 10 kautta | yhteensä | NHL | 556 | 188 | 230 | 418 | 271 | 95 | 34 | 38 | 72 | 64 |
| 5 kautta | yhteensä | AHL | 306 | 98 | 165 | 263 | 218 | 20 | 4 | 3 | 7 | 34 |

Lähteet
-------

* Jonathan Marchessault The Internet Hockey Databasessa (englanniksi)
* Jonathan Marchessault Eurohockey-sivustolla (englanniksi)
* Jonathan Marchessault *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Jonathan Marchessault *eliteprospects.com*. EliteProspects. Viitattu 29.10.2016. (englanniksi)
2. ↑  Multicultural Golden Knights feature strong French influence *Las Vegas Review-Journal*.  12.11.2017. Viitattu 26.12.2018. (englanniksi)
3. 1 2  Biography Jonathan Audy-Marchessault.  Arkistoitu 4.3.2016. Viitattu 19.2.2016. (englanniksi)
4. ↑  Top scorers QMJHL.  Arkistoitu 1.10.2011. Viitattu 19.2.2016. (englanniksi)
5. ↑  Leaders QMJHL.  Arkistoitu 1.10.2011. Viitattu 19.2.2016. (englanniksi)
6. ↑  Top scorers QMJHL.  Arkistoitu 16.8.2011. Viitattu 19.2.2016. (englanniksi)
7. ↑  Sunday's 3 Stars: Maidens, Huberdeau clutch in clinchers  16.5.2011. Yahoo! Sports. Viitattu 19.2.2016. (englanniksi)
8. ↑  Audy-Marchessault, Laporte and Andrews named TELUS three stars of the week  20.9.2010. LHJMG.  Arkistoitu 12.3.2016. Viitattu 19.2.2016. (englanniksi)
9. ↑  Audy-Marchessault Named CHL Player of the Week  7.4.2011. Hockey's Future. Viitattu 19.2.2016. (englanniksi)
10. ↑  Remparts’ Audy-Marchessault Named CHL Player of the Week  5.4.2011. LHJMQ.  Arkistoitu 12.3.2016. Viitattu 19.2.2016. (englanniksi)
11. ↑  Jonathan Marchessault American Hockey League. Viitattu 19.2.2016. (englanniksi)
12. ↑  Audy-Marchessault avec les Rangers  23.6.2011. canoe.ca. Viitattu 19.2.2016. (englanniksi)
13. ↑  Un premier contrat professionnel pour Jonathan Audy-Marchessault  23.6.2011. lapresse.ca.  Arkistoitu 6.3.2016. Viitattu 19.2.2016. (ranskaksi)
14. 1 2  Jonathan Audy-Marchessault s’entend avec les Rangers de New York  23.6.2011. lapresse.ca.  Arkistoitu 4.10.2011. Viitattu 19.2.2016. (ranskaksi)
15. ↑  Columbus signs Audy-Marchessault  1.6.2012. American Hockey League.  Arkistoitu 30.12.2015. Viitattu 19.2.2016. (englanniksi)
16. ↑  Tampa Bay shakes up Syracuse Crunch lineup with trades of Tyrell and Taormina to Springfield (video)  5.3.2014. Syracuse.com. Viitattu 19.2.2016. (englanniksi)
17. ↑  LIGHTNING RECALL JONATHAN MARCHESSAULT  5.3.2014. Syracuse.com. Viitattu 19.2.2016. (englanniksi)
18. ↑  Boston Bruins at Tampa Bay Lightning  11.4.2015. National Hockey League. Viitattu 19.2.2016. (englanniksi)
19. ↑  Lightning enters playoffs 'ready to make noise'  12.4.2015. Tampa Bay Times. Viitattu 19.2.2016. (englanniksi)
20. ↑  Lightning advance to Eastern Conference Final with 4–1 win over Montreal  13.5.2015. Tampa Bay Lightning. Viitattu 19.2.2016. (englanniksi)
21. 1 2  LIGHTNING SIGN JONATHAN MARCHESSAULT AND BRIAN HART  28.6.2015. Tampa Bay Lightning. Viitattu 19.2.2016. (englanniksi)
22. ↑  Jonathan Marchessault pudotuspelien arvokkain pelaaja *jatkoaika.com*. Viitattu 15.6.2023.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Jonathan Marchessault 

Kanadan joukkue – Jääkiekon MM-kilpailut 2019
4 Fabbro |
5 Myers |
7 Couturier (**A**) |
10 Jost |
14 Henrique |
16 McCann |
17 Strome |
18 Dubois |
19 Turris (**C**) |
21 Joseph |
23 Reinhart |
25 Nurse |
27 Theodore |
28 Severson |
29 Blackwood |
30 Murray |
31 Hart |
39 Mantha |
51 Stecher |
59 Bertuzzi |
61 Stone (**A**) |
62 Montour |
71 Cirelli |
72 Chabot |
81 Marchessault |
Valmentaja Alain Vigneault